रायखांनो गोनां दि डिब्रुगर जिला दुलाराय आसाम फरायसा आफादा दखरा फरायसा आफाद (Unit AASU) नि बान्जायनायाव मोनसे गिदिर हान्जा सुरनाय हाबाफारि दिन्थियो। बै हाबाफारियाव बाहागो लानानै दुलाराय आसाम फरायसा आफाद (AASU) नि गाहाइ नेहाथारि (General Secretary) लुरिन ज्योति गगैया बुङो दि दानि गिबि मन्थ्रि सर्बानन्द सन'वाल बिथांआ आसुनि आफादगिरि महरै थानाय समाव राज्यो-राजा (Public) आरो मिरु हादोरसा सोरखारखौ बुंदोंमोन दि जारिमिनारि आसाम गोरोबथानि बादियै आयेन बेरेखायै हाबसनफैग्रा गुबुनारिखौ होख्रांजोबनाय जागोन होन्ना। नाथाय दुखुनांथाव खोथाया बेनो दि जेब्ला बियो गिबि मन्थ्रि (Chief Minister) नि मासियाव जिरायफैबाय अब्लानिफ्राइनो मिरु सोरखारनि मुसुखानि महराव गुरस्लायबाय। बिथांआ गासैबो खोथाफोरखौ बावगारलांबाय , राज्यो-राजानि जेंना जेंगोनाखौ नोजोर होयै जाबाय। राज्यो-राजानि गांनाय उखैनायखौ गोजावहोबाय होन्ना गोखै रावजों सोंखारियो।